Съобщение за инвестиционно предложение за „Разширение на площадка за дейности с отпадъци от черни и цветни метали (ОЧЦМ), излязло от употреба електрическо и електронно оборудване (ИУЕЕО), излезли от употреба моторни превозни средства (ИУМПС), негодни за употреба батерии и акумулатори (НУБА) и други”, с местоположение: ПИ с идентификатор 41143.501.5 по КК и КР на с. Калипетрово, общ. Силистра
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Надин 22” ЕООД инвестиционно предложение за „Разширение на площадка за дейности с отпадъци от черни и цветни метали (ОЧЦМ), излязло от употреба електрическо и електронно оборудване (ИУЕЕО), излезли от употреба моторни превозни средства (ИУМПС), негодни за употреба батерии и акумулатори (НУБА) и други”, с местоположение: ПИ с идентификатор 41143.501.5 по КК и КР на с. Калипетрово, общ. Силистра,  се определя като разширение на инвестиционно предложение в обхвата на т. 11, буква „д” от Приложение 2 към чл. 93, ал. 1, т. 1 и 2 от Закона за опазване на околната среда. 
Предвид това, че намерението касае съществена промяна в териториалния обхват на площадката (увеличаване на площта от 3209 кв.м на 46 666 кв. м), РИОСВ-Русе счита, че предложението в своята цялост може да доведе до увеличаване на отрицателните въздействия върху околната среда по отношение на компонент атмосферен въздух и фактор шум и на основание чл. 93, ал. 1, т. 2 от ЗООС следва да бъде подложено на процедура по преценяване на необходимостта от извършване оценка на въздействието върху околната среда (ОВОС).
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 651/15.03.2018 г. 
Копие на писмото е изпратено в Община Силистра.
